**Ministru kabineta noteikumu projekta “Noteikumi par paaugstinātas bīstamības objektu apzināšanas, noteikšanas, kā arī civilās aizsardzības un katastrofas pārvaldīšanas plānošanas un īstenošanas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Civilās aizsardzības un katastrofas pārvaldīšanas likuma 8.pants otrās daļas 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Civilās aizsardzības un katastrofas pārvaldīšanas likuma, kas stājās spēkā 2016.gada 1.oktobrī, 8.pants otrās daļas 3.punkts noteic, ka Ministru kabinets reglamentē paaugstinātas bīstamības objektu apzināšanas, noteikšanas, civilās aizsardzības un katastrofas pārvaldīšanas plānošanas un īstenošanas kārtību. Lai izpildītu doto pilnvarojumu Ministru kabinetam, ir sagatavots Ministru kabineta noteikumu projekts “Paaugstinātas bīstamības objektu apzināšanas, noteikšanas, kā arī civilās aizsardzības un katastrofas pārvaldīšanas plānošanas un īstenošanas kārtība” (turpmāk – Noteikumu projekts).Noteikumu projekts nosaka kārtību, kāda tiek apzināti un noteikti paaugstinātas bīstamības objekti (turpmāk – PBO), proti, Noteikumu projektā tiek noteiktas institūcijas, kas, ņemot vērā tām noteikto kompetenci, apzina attiecīgos PBO un iesniedz iegūto informāciju Valsts ugunsdzēsības un glābšanas dienestam (turpmāk – VUGD). Noteikumu projektā ietvertā kārtība paredz, ka institūcijas, apzinot PBO, norāda arī PBO iespējamo kategoriju, kas Noteikumu projektā tiek paredzēta, ņemot vērā iespējamā kaitējuma ietekmi un objekta saimnieciskās darbības raksturu.Ņemot vērā to, ka C kategorijas PBO veic darbības ar ķīmiskām vielām nelielos daudzumos, bet ir uzskatāms par PBO, Noteikumu projekta 1.pielikums nosaka šo objektu bīstamo vielu un to kvalificējošos daudzumus. Ar Noteikumu projekta piedāvātā formula un 1.pielikuma tabulas ļauj noteikt, vai objekts ir pieskaitāms pie C kategorijas PBO.Elektromagnētisko starojumu objektus var iedalīt divas grupas: jonizējošie un nejonizējošie. Pie nejonizējošām attiecas elektromagnētisko lauku izstarojošas iekārtas, kura ir dažāda veida raidošās stacijas, ko izmanto radiosakariem, skaņas vai televīzijas apraidei, radiolokācijai vai citiem mērķiem. Šādas stacijas sastāv no raidošās iekārtas ar noteiktu jaudu un uz radiotorņa vai masta uzstādītas antenas, kura ir tiešais nejonizējoša elektromagnētiskā lauka izstarotājs vidē.Ņemot vērā, ka nejonizējošais starojums nespēj jonizēt mūsu organisma šūnas. Tāpēc tas ir mazāk bīstams par jonizējošo starojumu (radiāciju). Tāpēc nejonizējošas elektromagnētisko lauku izstarojošas iekārtas tiek pieņemt lēmums svītrot no paaugstinātas bīstamības sarakstiem.Atbilstoši MK noteikumu 3.3.1.apakšpunktā noteiktajam Valsts vides dienests (turpmāk – VVD) apzina, aktualizē un iesniedz Valsts ugunsdzēsības un glābšanas dienestam informāciju par operatoriem, kuri veic A, B vai C kategorijas piesārņojošu darbību, kas ir noteikta likuma “Par piesārņojumu” 1.pielikumā vai Ministru kabineta 2010.gada 30.novembra noteikumu Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai” 1. un 2.pielikumā. Ņemot vērā, ka VVD līdz šim nav bijusi C kategorijas paaugstinātas bīstamības objektu uzskaites kompetence šo noteikumu izpratnē (izņemot tos gadījumus, ko nosaka SEVESO direktīva, radiācijas drošības jomas normatīvie akti), VVD šādu informāciju varēs sniegt tikai par jaunajiem piesārņojošās darbības veicējiem, kad tiks iesniegts iesniegums atļaujas saņemšanai pēc šo noteikumu spēkā stāšanās. Savukārt VUGD izvērtē un aktualizē no institūcijām saņemto informāciju un sagatavo PBO sarakstu, kuru normatīvajos aktos noteiktajā kārtībā iesniedz apstiprināšanai Ministru kabinetā. Attiecībā uz civilās aizsardzības un katastrofas pārvaldīšanas plānošanas un īstenošanas prasībām Noteikumu projekts nosaka PBO nepieciešamos katastrofas pārvaldīšanas plānošanas pasākumus, kas ietver risku novērtēšanu; preventīvo, gatavības, reaģēšanas un seku likvidēšanas pasākumu identificēšanu; kā arī resursu apzināšanu un plānošanu, lai nodrošinātu negadījumu vai avāriju pasākumu īstenošanu. Šo pasākumu īstenošana nepieciešama, lai apzinātu PBO iekšējos un ārējos apdraudējumus, ka arī ļautu savlaicīgi un plānoti apzināt savas spējas un resursus negadījuma vai avārijas mazināšanai. Noteikumu projekts paredz, ka katastrofas, avārijas, negadījuma vai to draudu gadījumā tiek nodrošināta personu, kas atrodas paaugstinātas bīstamības objektā, kā arī apdraudējuma iedarbības zonā ārpus paaugstinātas bīstamības objekta, savlaicīga agrīnā brīdināšana un informēšana, ko iespējams īstenot izmantojot attiecīgas ierīces – piemēram, var izmantot objektos ierīkotu automātiskās ugunsgrēka atklāšanas un trauksmes signalizāciju, balss izziņošanas sistēmu. Spēkā esošajos normatīvajos aktos ir noteikts, ka būvēs jāierīko automātiskās ugunsgrēka atklāšanas un trauksmes signalizācijas sistēma, ja ugunsslodze pārsniedz 1200 MJ/m2. Automātiskās ugunsgrēka atklāšanas un trauksmes signalizācijas sistēmas neierīko inženierkomunikācijās, kas neatrodas būvēs. Savukārt, lai brīdinātu sabiedrību, kas atrodas apdraudētajā zonā, var pielietot sirēnas, cilvēku informēšanu, apmeklējot to uzturēšanās vietas, kā arī citus attiecīgajai situācijai atbilstošus risinājumus, vai īsteno citos normatīvajos aktos noteiktās prasības. Tādēļ agrīnās brīdināšanas un informēšanas veidu (tehniskos risinājumus) izvēlas un ievieš PBO īpašnieks vai tiesiskais valdītājs, ņemot vērā saimnieciskās darbības raksturu, apdraudējuma bīstamo zonu u.c. raksturlielumus.Skaņas spiediena līmeni parasti mēra decibelos (dB).Īpaši zemas un augstas skaņas cilvēka auss uztver mazāk skaļi, tāpēc skaņas spiediena līmeņus parasti mēra kā A-izsvērtos decibelus (dB(A)).Noteikumu projektā tiek paredzēts pārejas periods Noteikumu projekta 7.5, 8., 10.6. un 10.8. punktā un apakšpunktā noteikto prasību ieviešanai. Tās nodrošinās PBO īpašniekam savlaicīgi plānot un ieviest noteiktās prasības, neradot tūlītēju finanšu ietekmi.Skaidri nosaka kritērijus civilās aizsardzības plāna izstrādāšanai Civilās aizsardzības un katastrofas pārvaldīšanas likums, tie ir PBO un kritiskās infrastruktūras objekti, ja tajās var atrasties vairāk par 100 cilvēkiem. Vienlaikus ministrija vai pašvaldība tās padotībā esošai institūcijai var uzdot izstrādāt civilās aizsardzības plānu.Civilās aizsardzības plāna precizēšana pārejas periods tiks atrunāts jaunajos Ministru kabineta noteikumos par civilās aizsardzības plāniem.PBO civilās aizsardzības un katastrofu pārvaldīšanas mācības noformēšanas kārtībai, nav nepieciešams parejas periods, jo civilās aizsardzības un katastrofu pārvaldīšanas mācību organizēšanas laikā tiks noformēti visi nepieciešamie dokumenti. |
| 3. | Projekta izstrādē iesaistītās institūcijas | Iekšlietu ministrija, Valsts ugunsdzēsības un glābšanas dienests. |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs komersantus, kas ir paaugstinātas bīstamības objektu īpašnieki vai tiesiskie valdītāji (turpmāk - īpašnieks). |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā projektā noteikto regulējumu, paredzams, ka samazināsies PBO skaits salīdzinājumā ar PBO skaitu, kas izriet no Ministru kabineta 2006.gada 18.septembra noteikumu Nr.626 “Noteikumi par paaugstinātas bīstamības objektu noteikšanas kritērijiem un šo objektu īpašnieku (valdītāju, apsaimniekotāju) pienākumiem riska samazināšanas pasākumu nodrošināšanai” noteiktā regulējuma.Komersantiem samazināsies administratīvais slogs, jo par PBO vairs netiks atzīti :* B un C drošuma klases hidroelektrostaciju hidrotehniskās būves;
* objekti ar lieljaudas vaļējiem vai slēgtajiem starojuma avotiem, kuru kopējā radioaktivitāte 106-109 reizes pārsniedz normatīvajos aktos par aizsardzību pret jonizējošo starojumu noteiktos radioaktivitātes limitus un kuriem nepieciešama speciālā atļauja (licence) vai atļauja;
* objekti ar vidējas jaudas vaļējiem starojuma avotiem, kuru kopējā radioaktivitāte 103-106 reizes pārsniedz normatīvajos aktos par aizsardzību pret jonizējošo starojumu noteiktos radioaktivitātes limitus un kuriem nepieciešama speciālā atļauja (licence) vai atļauja;
* degvielas uzpildes stacijas ar naftas produktu uzglabāšanas apjomu mazāku par 70 tonnām;
* elektromagnētisko lauku izstarojošas lieljaudas iekārtas ar jaudu no 10 KW līdz 1 MW;
* elektromagnētisko lauku izstarojošas vidējas jaudas iekārtas ar jaudu no 100 W līdz 10 KW.

Ņemot vērā spēka esošo likumdošanu un prasības, kurus jāpilda objektiem ir pilnīgi pietiekoši.Izvērtējot šo objektu iespējamo kaitējuma apjomu, ka arī rīcības spējas un iespējas tika nolemts šo objektus izslēgt no paaugstinātas bīstamības saraksta.PBO īpašniekam palielināsies administratīvais slogs šādos gadījumos:- būs jāizstrādā bīstamo ķīmisko vielu atrašanās vietu shematiskais attēlojums (plāns), ka arī būs nepieciešamība apzīmēt bīstamo vielu atrašanas vietas atbilstoši normatīviem aktiem par darba aizsardzības prasībām drošības zīmju lietošanā;- būs jāizstrādā un jāprecizē civilās aizsardzības vienības dokumentācija objektos, kuros ir vai tiks izveidotas minētās vienības;- būs nepieciešams pārskatīt un precizēt PBO civilās aizsardzības plānu atbilstoši jaunajiem MK noteikumiem par CA plāniem;- organizējot PBO civilās aizsardzības un katastrofu pārvaldīšanas mācības, būs jāizstrādā mācību dokumentācija. |
| 3. | Administratīvo izmaksu monetārs novērtējums | Izmaksas tiek aprēķinātas vienam PBO. 1. Objektā esošo bīstamo vielu shematiskā attēlojuma (plāna) izstrāde:Minēto plānu izstrādā vienu reizi pēc tam precizē atbilstoši situācijai. VUGD pieņēmumi:* katra objekta īpašnieka vai nozīmētas personas par civilo aizsardzību patērētais laiks minētā darba izpildē 20 stundas;
* aprēķinos izmantota vidējā atlīdzība: **6.31 *euro***stundā (Centrālās statistikas pārvaldes dati: 2016.gada vidējā darba samaksa (ar darba devēja VSAOI): 1061.64 euro, 2016.gadā: 168.17 stundas/mēnesī).
* izmantota 1 papīra lapa;
* vienas papīra lapas izmaksas − 0,05 *euro*.

**C2 = (6.31 x 20) x (1 x 1) + (1 x 0.05 x 1)\* = 126,25 *euro****\* papīra izmaksas*2. Civilās aizsardzības vienības reglamentējošo dokumentu izstrāde:Minētos dokumentus izstrādā vienu reizi un pēc tam precizē atbilstoši situācijai. VUGD pieņēmumi:* katra objekta īpašnieka vai nozīmētas personas par civilo aizsardzību patērētais laiks minētā darba izpildē 168 stundas;
* aprēķinos izmantota vidējā atlīdzība: **6.31 *euro***stundā (Centrālās statistikas pārvaldes dati: 2016.gada vidējā darba samaksa (ar darba devēja VSAOI): 1061.64 euro, 2016.gadā: 168.17 stundas/mēnesī);
* izmantotas 25 papīra lapas;
* vienas papīra lapas izmaksas − 0,05 *euro*.

**C3 = (6.31 x 168) x (1 x 1) + (25 x 0.05 x 1)\* = 1061,33 *euro****\* papīra izmaksas*3. Civilās aizsardzības un katastrofas pārvaldīšanas mācību dokumentācijas izstrāde:Minētos dokumentu izstrādā reizi trijos gados. VUGD pieņēmumi:* katra objekta īpašnieka vai nozīmētas personas par civilo aizsardzību patērētais laiks minētā darba izpildē 168stundas;
* aprēķinos izmantota vidējā atlīdzība: **6.31 *euro***stundā (Centrālās statistikas pārvaldes dati: 2016.gada vidējā darba samaksa (ar darba devēja VSAOI): 1061.64 euro, 2016.gadā: 168.17 stundas/mēnesī);
* izmantotas 15 papīra lapas;
* vienas papīra lapas izmaksas − 0,05 *euro*.

**C5 = (6.31 x 168 x (1 x 1) + (15 x 0.05 x 1)\* = 1060,83 *euro****\* papīra izmaksas***Administratīvās izmaksas PAVISAM:** **C = C1+ C2 + C3 = 126,25 + 1061,33 + 1060,83 = 2248,41 *euro*** |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiks nodrošināta saskaņā ar Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. Projekts tiks publicēts Iekšlietu ministrijas tīmekļa vietnē sadaļā „Sabiedrības līdzdalība”. |
| 2. | Sabiedrības līdzdalība projekta izstrādē | Projekts un tā sākotnējās ietekmes novērtējuma ziņojums (anotācija) tiks ievietots Iekšlietu ministrijas tīmekļvietnē, sadaļā “Sabiedrības līdzdalība”, aicinot sabiedrību rakstveidā izteikt savu viedokli par projektu.  |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildē tiks iesaistītas šādas institūcijas:* Valsts SIA ”Latvijas Vides, ģeoloģijas un meteoroloģijas centrs”;
* Latvijas Nacionālais akreditācijas birojs;
* Valsts vides dienests;
* Valsts dzelzceļa administrācija;
* VAS ”Elektroniskie sakari”;
* Sabiedrisko pakalpojumu regulēšanas komisija;
* Valsts ugunsdzēsības un glābšanas dienests.
 |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. |  Institūcijai pieejamos cilvēkresursus neietekmē. Jaunas institūcijas netiks veidotas. Esošo institūciju likvidācija vai reorganizācija nav plānota. |
| 3. | Cita informācija | Nav. |

Anotācijas III, IV un V sadaļa – projekts šīs jomas neskar.

Iekšlietu ministrs R.Kozlovskis

Iekšlietu ministrijas valsts sekretāra

pienākumu izpildītājs Dimitrijs Trofimovs

Petuhova, 67075877

jevgenija.petuhova@vugd.gov.lv